Ιερά Μονή Αγίου Γερασίμου του Ιορδανίτη: Ιστορική διαδρομή, δεσμοί και συμβολή της Μονής στον Ορθόδοξο Μοναχισμό, στον Θρησκευτικό-Προσκυνηματικό Τουρισμό της Αγίας Γης και τον Πολιτισμό
Creators: name: Σκιά, Σοφία Παναγιώτη
Publisher: name: Aristotle University of Thessaloniki
Year: 2024
Subjects: Άγιος Γεράσιμος ο Ιορδανίτης
Ιερά Μονή Αγίου Γερασίμου του Ιορδανίτη
Προσκυνηματική εκδρομή στους Αγίους Τόπους
St. Gerasimos the Jordanitis
Holy Monastery of St. Gerasimos the Jordanitis
A pilgrimage option to the Holy Land

description: Το θέμα της διπλωματικής εργασίας, πραγματεύεται την Ιερά Μονή Αββά Γερασίμου του Ιορδανίτη που βρίσκεται στη Δυτική Όχθη, 3,5 χλμ. δυτικά του Ιορδάνη ποταμού και 6 χλμ. βόρεια της Νεκράς Θάλασσας. Οι ντόπιοι την αποκαλούν “Deir Hajla” δηλαδή «Μοναστήρι της Πέρδικας». Ο άγιος Γεράσιμος ο Ιορδανίτης, ήρθε από τα Μύρα της Λυκίας στα Ιεροσόλυμα, το 451 μ.Χ., όντας ήδη από νωρίς μυημένος στον μοναχισμό σε κοινόβιο της πατρίδας του και στον ερημιτικό βίο σε έρημο της Λυκίας. Στα Ιεροσόλυμα γοητεύθηκε από τον Μονοφυσιτισμό από τον οποίο γρήγορα απαλλάχθηκε, χάρις της επίσκεψής του στον Μέγα Ευθύμιο που βρισκόταν σε γειτονική περιοχή της Νεκράς Θάλασσας, όπου ο Γεράσιμος ασκήτευε σκληρά. Καθώς οι αγώνες του και τα θαύματά του διαδίδονταν στην περιοχή, πολλοί μοναχοί ήρθαν κοντά του. Το 455 μ.Χ. ίδρυσε μεγάλη λαύρα, στην κοιλάδα του Ιορδάνη ποταμού, με κοινόβιο στο κέντρο της, για τους πιο αρχάριους και κοινό καθολικό. Όρισε δε ασκητικούς κανόνες για όλους τους αναχωρητές της λαύρας. Η λαύρα, θα αποκτήσει δεσμούς με μεγάλους ασκητές και αββάδες της Παλαιστίνης και ο τρόπος οργάνωσής της θα επηρεάσει τις μετέπειτα μεγάλες λαύρες όπως αυτή του Σάββα του Ηγιασμένου. Μετά τις επιδρομές των Περσών και των Αράβων, η ιστορία της μονής είναι θολή. Φαίνεται οι μοναχοί της να εγκαταβιώνουν στη γειτονική μονή Καλαμώνος που ιδρύθηκε στα 452-470 μ.Χ. Εδώ, σύμφωνα με την παράδοση που διασώζεται από περιηγητές του 12ου αιώνα, φιλοξενήθηκε η Αγία Οικογένεια κατά τη Φυγή Της στην Αίγυπτο και από την εποχή των Αποστόλων είχε κτισθεί ναΰδριο που διαφύλαττε την ιερή αυτή τοποθεσία. Γύρω του βαθμηδόν αναπτύχθηκε λαύρα και Ιερά Μονή με το όνομα Καλαμώνος ή Καλαμονής που σταδιακά υποχώρησε στο όνομα του Αββά Γερασίμου του Ιορδανίτη. Πριν ακόμη τα χρόνια των Σταυροφόρων, η μονή λειτούργησε ως σημαντικό αντιγραφικό κέντρο κωδίκων, με πολλούς να διασώζονται έως σήμερα. Η μονή είχε κατορθώσει να επιβιώσει στα δύσκολα χρόνια των Αραβικών επιδρομών και των Μαμελούκων και μέχρι την ανακαίνιση του 1588, όπου κατόπιν σταδιακά κατερειπώθηκε. Το 1870, ο ηγούμενος Ιωάσαφ Μπαίνος αρχίζει την «εκ βάθρων» ανακαίνιση της Ι. Μονής Αββά Γερασίμου που εγκαινιάζεται από τον Πατριάρχη Νικόδημο τον Α΄ στις 17/2/1885, παρουσία μελών της Αγιοταφικής Αδελφότητας. Θα ακολουθήσουν σημαντικοί ηγούμενοι όπως ο Παχώμιος, ο Σεραπίων κ.α. μέχρι που η μονή, μετά το 1958, θα εγκαταλειφθεί ξανά. Είκοσι χρόνια μετά, εμφανίζεται ένας νεαρός διάκος του Πατριαρχείου Ιεροσολύμων, ζητώντας τη μονή, εφόρου ζωής. Ο Πατριάρχης Βενέδικτος θα τον ευλογήσει πατριαρχικά και θα του ευχηθεί «και όαση να γίνει». Και έγινε. Στα σαράντα πέντε χρόνια που ο γέροντας Χρυσόστομος Ταβουλαρέας είναι ηγούμενος στη μονή, κατάφερε με σημαντικά έργα υποδομών, αποκατάστασης και ανακαινίσεων να τη μετατρέψει σε ένα ιδιαίτερα ελκυστικό ιερό προσκύνημα της Αγίας Γης, με δυνατότητα παροχής διαμονής και υποστήριξης όλου του προσκυνηματικού οδοιπορικού των επισκεπτών της, συμβάλλοντας στη στήριξη της Αγιοταφικής Αδελφότητας του Πατριαρχείου, που διαφυλάττει τα ιερά προσκυνήματα. Μία στατιστική έρευνα σε προσκυνητές που έμειναν στη μονή, δίνει απαντήσεις σε ενδιαφέροντα ερωτήματα και κυρίως για τον κυριότερο λόγο που προτιμούν να διαμένουν εδώ και να επαναλαμβάνουν συχνά το προσκυνηματικό τους οδοιπορικό στην Αγία Γη.
description: Subject of this thesis is the study of the Holy Monastery "Abbas Gerasimos the Jordanitis", located on the West Bank, 3.5 km west of the Jordan River and 6 km north of the Dead Sea. The locals call it "Deir Hajla" meaning "Monastery of Partridge". St. Gerasimos was born in Myra of Lycia where from childhood was involved into monastic life in a common monastery in Lycia and later in its deserts. He came in Jerusalem in 451 A.D., and he was fascinated by the Μonophysitism from which he was quickly freed thanks to his visit to the Great St. Euthymius in a neighbouring area of Dead Sea, where St. Gerasimos conducted severe ascetic struggles. As his struggles and great miracles spread through the region, many monks flock to him. In 455 A.D., he founded a large laura in the Jordan River valley, with a coenobium in its center for the more novice monks and a common catholic. He set ascetic rules for the experienced monks of the laura. Abba Gerasimos laura would acquire bonds with great ascetics and abbots of Palestine monasteries and it would influence the organization of great laurels such as that of St. Sabbas the Sanctified. After Persian and Arab invasions, the history of this monastery becomes hazy. It seems, the monks settled in the neighbouring monastery of Kalamonos, founded in 452-470. According to a tradition preserved by 12th century travelers, the Holy Family hosted here, during their flee to Egypt and a small church was built, from the time of the Apostles, to preserve this sacred location. A laura gradually developed around it and a Holy Monastery under the name of Kalamonos or Kalamonis, which gradually receded to the name of Abbas Gerasimos. Even before Crusader years, the monastery functioned as an important copying center of codices, some of them surviving to this day. The monastery had managed to endure the difficult years of Arab and Mamluks invasions but after the renovation of 1588, was gradually deteriorated. In 1870, Joasaph Bainos begun a "fundamental" renovation of the monastery of Abba Gerasimos the Jordanitis that inaugurated by Patriarch Nicodemus I, on 17/2/1885, with “Agiotaphites Brotherhood” presence. Important abbots such as Pachomius and Serapion expanded and enriched the monastery significantly but after 1958 the monastery will be abandoned again. Twenty years later, a deacon of the Greek Orthodox Patriarchate appeared and asked for it, for life. Patriarch Benedict blessed him and wished "may it become an oasis". And it became thanks to extensive efforts of Chrysostomos Taboulareas, abbot of the monastery for forty-five constant years, who managed to transform it, into a particularly attractive holy pilgrimage, with the possibility of providing accommodation, feeding and a complete pilgrimage program of Holy Land to the visitors of the monastery. At the end a statistical survey to the pilgrims who have stayed in the monastery, provides answers to interesting issues, and reveals the main reason of their preference to this monastery whereas constantly repeat their pilgrimage journey to Holy Land.
description: Συμμετέχουν τα παρακάτω Τμήματα και Ιδρύματα: Τμήμα Κοινωνικής Θεολογίας και Χριστιανικού Πολιτισμού του Αριστοτελείου Πανεπιστημίου Θεσσαλονίκης (επισπεύδον), Τμήμα Διοίκησης οργανισμών, Μάρκετινγκ και Τουρισμού της Σχολής Οικονομίας και Διοίκησης (Θεσσαλονίκης) του Διεθνούς Πανεπιστημίου Ελλάδας